
PËR DISA NDRYSHIME DHE NJË SHTESË NË LIGJIN NR. 68/2017, 
“PËR FINANCAT E VETËQEVERISJES VENDORE”

Në mbështetje të neneve 78 dhe 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 68/2017, “Për financat e vetëqeverisjes vendore” bëhen ndryshimet dhe shtesa, si më poshtë:

Neni 1

Në nenet 55, pikat 1 dhe 2, 56, pika 1, 57, pika 1, dhe 59, pika 1, fjalët “të shpenzimeve vjetore të miratuara” zëvendësohen me fjalët “të shpenzimeve vjetore faktike”.

Neni 2

Pas nenit 60 shtohet neni 60/1 me këtë përmbajtje:

“Neni 60/1
Përdorimi i fondeve të trashëguara nga viti i kaluar

1. Nga fondet e trashëguara dhe të paangazhuara, jo më pak se 30% e tyre përdoren për: 
a) shlyerjen e detyrimeve të prapambetura;
b) pagimin e nënhuave të papaguara në kohë.
2. Procedurat dhe mënyra e përdorimit të fondeve të trashëguara nga viti i kaluar dhe të paangazhuara, që do të përdoren për shlyerjen e detyrimeve të prapambetura dhe pagimin e nënhuave të papaguara në kohë, miratohen me udhëzim të ministrit përgjegjës për financat.”.

Neni 3
Hyrja në fuqi

Ky ligj hyn në fuqi 15 ditë pas botimit në Fletoren Zyrtare.

Miratuar në datën 8.6.2023.

